Die polisie het ’n lid van ’n vermeende bende in ’n oor-en-weer-skietery gewond nadat een van sy makkers ure tevore in ’n aanval op ’n kleinhoewe deur die eienaar doodgeskiet is.
Norman Douglas (42) het Donderdagaand op sy huis se veiligheidskameras gesien hoe die bende buite rondsluip. Hy het ’n waarskuwingskoot met sy .303-jaggeweer deur ’n venster geskiet. Die mans het eers gevlug, maar toe teruggekeer en op die huis geskiet.
Ngoepe sê ’n taakspan van die polisie het daarna onverpoosd na die gewapende mans gesoek en hulle is Vrydag laat uiteindelik in die Makgofe-gebied buite Polokwane opgespoor.
Die polisie het die mans se blyplek deursoek en op onder meer drie vuurwapens, 24 selfone, ’n bergfiets en die sleutel van ’n Mercedes-Benz beslag gelê. Daar is ook op ’n gesteelde skootrekenaar, vyf luidsprekers, vier DVD-spelers, drie plasma-TV-skerms, vier flitsligte, ’n koelboks vol gereedskap, ses pare tekkies en ’n vrieskas beslag gelê.